**SELETUSKIRI**

**Narva Linnavolikogu määruse „Narva Linnavalitsuse Linnamajandusameti põhimäärus“ eelnõu juurde**

Narva Linnavolikogu 25.08.2016 otsusega nr 223 on kinnitatud Narva ametiasutuste struktuuri ja teenistuskohtade uus koosseis.

Antud otsusega moodustati alates 01.01.2017.a uus ametiasutus Narva Linnavalitsuse Linnamajandusamet. Narva Linnavalitsuse Linnamajandusamet hakkab koosnema kahest osakonnast:

1. Kommunaal- ja ehitusosakond, mille põhiülesandeks on linna infrastruktuuri objektide ja tehnovõrkude hooldus-, remondi- ja ehitustööde korraldamine, linnavara hooldamine ja selle funktsioneerimise tagamine;
2. Varade osakond, mille põhiülesandeks on linnavara haldamine.

Linnamajandusameti raamatupidamist hakkab korraldama Narva Linna Arenduse ja Ökonoomika Ameti raamatupidamise- ja finantsteenistus.

Ülaltoodust lähtuvalt tuleb kinnitada Narva Linnavalitsuse Linnamajandusameti põhimäärus.

Georgi Ignatov

Linnavalitsuse liige